Devimahatmya blir av religionshistorikerne vanligvis oppfattet som et forsøk på å forene den vediske mannsdominerte gudeverdenen med en enda eldre, eksisterende modergudinne-kult, som kan ha vært så gammel som 9 000 f.Kr. I dette forsøket på å fremstille guds vesen som et feminint aspekt, har Devimahatmya blitt utformet som en syntese av en rekke eldre myter, av både arisk og ikke-arisk opprinnelse.